טורקיה

‏ ‏ טורקיה, או בשמה הרשמי הרפובליקה הטורקית (בטורקית: Türkiye Cumhuriyeti), היא מדינה השוכנת לחוף הים התיכון, באזור האנטולי של מערב אסיה, עם חלק קטן המשתרע בדרום מזרח אירופה. אחת מאטרקציות התיירות המרכזיות בטורקיה היא רצועת החוף הטורקית לאורך הים האגאי והים התיכון אשר מכילה חופים ציוריים רבים, כפרים מקסימים וחורבות עתיקות. לטורקיה היסטוריה עשירה ומגוונת אשר עוצבה על ידי תרבויות שונות רבות לאורך השנים. במהלך הביקור תוכלו לבקר בשרידי התרבויות העתיקות, כולל אתרים של האימפריה הביזנטית ושל האימפריה העות'מאנית. האתרים ההיסטוריים האיקוניים המתויירים ביותר כוללים את איה סופיה, ארמון טופקאפי והעיר העתיקה של טרויה. אטרקציה פופולרית נוספת בטורקיה היא המטבח הטורקי, אשר מהווה תערובת של השפעות מזרח תיכוניות, ים תיכוניות ובלקניות. קבבים, מזה ובקלאווה הם רק חלק מהמנות שהמבקרים יוכלו לאכול במסעדות ובבתי קפה ברחבי המדינה. טורקיה גם זולה יחסית בהשוואה ליעדים אחרים באירופה ובמערב. עלויות הלינה, המזון והתחבורה בדרך כלל נמוכות יחסית, מה שהופך את המדינה לאופציה אטרקטיבית עבור מטיילים עם תקציב מוגבל יותר. == אזורים == == יישובים בולטים בעלי עניין תיירותי == 9 מהיישובים הבולטים ביותר אשר בעלי עניין תיירותי: 1 איסטנבול‏ (Istanbul‏) נמצאת צפונית-מערבית לאנקרה, על מיצר בוספורוס. זהו כרך ענק ובו אטרקציות רבות לתיירים. אתרי התיירות הבולטים באיסטנבול כוללים בין היתר את ארמון טופקאפי, ששימש כמשכנם של הסולטאנים העות'מאנים; המסגד הכחול, שלו שישה צריחים וכנסיית החכמה הקדושה (איה סופיה), שבה פועל כיום מוזיאון. 2 אנקרה‏ (Ankara‏) בירת טורקיה. העיר פותחה בשנות ה-20 וה-30 של המאה ה-20 על ידי כמאל אתאטורק, שביקש להחליף את בירת טורקיה עד אז, איסטנבול. אתרי התיירות הבולטים באנקרה כוללים בין היתר את המאוזוליאום של אתאטורק, והמוזיאון לציוויליזציות של אנטוליה, המציג חפצי אומנות מהתקופה הנאוליתית ומימי החיתים. 3 אנטליה‏ (Antalya‏) אתרי התיירות הבולטים באנטליה כוללים בין היתר את מסגד קשיק, שבו צריח מחורץ; מסגד ייבלי, שהצריח שלו הפך לסמלה של העיר; המוזיאון הארכאולוגי, המציג פסלי אלים, כלי קרמיקה ותכשיטים; ושער אדריאנוס המרשים תיירים רבים. 4 איזמיר‏ (Izmir‏) שוכנת לחוף מפרץ בים האגאי. אתרי התיירות הבולטים באיזמיר כוללים בין היתר את קדיפיקאלה, שרידי המצודה מהמאה הרביעית; המוזיאון הארכאולוגי; ושוק הדייגים. 5 בודרום‏ (Bodrum‏) 6 אדירנה‏ (Edirne‏) 7 קוניה‏ (Konya‏) 8 טרבזון‏ (Trabzon‏) 9 אורפה‏ (Urfa‏) == אטרקציות תיירות פופולריות בטורקיה == להלן מאה מהאטרקציות התיירותיות הפופולריות ביותר במדינה. בעוד שהרשומות שלהלן מכילות רק את שמות אטרקציות התיירות הבולטות ביותר במדינה, תוכלו למצוא במדריכי המשנה של המדינה שעוסקים באזורים, בערים, ובמחוזות הערים בטורקיה, רשומות עבור אותם היעדים אשר מכילים פירוט רב בהרבה לכל יעד, וכמו גם רשומות רבות נוספות שעוסקות ביתר אטרקציות התיירות במדינה. == רקע כללי == === רקע היסטורי === האזור בו נמצאת כיום טורקיה היה אחד מהאזורים הראשונים בעולם בהם הוקמו מושבות קבע. לאורך השנים התגלו ברחבי המדינה אתרים ארכאולוגים רבים וחשובים מהתקופה הנאותיתית, כגון האתר גבקליטפה, אשר היו מיושבים על ידי תרבויות עתיקות כמו הטיאנים ועמים אנטוליים. לאורך ההיסטוריה היה האזור מיושב על ידי אימפריות גדולות שונות. תהליך ההתייוונות של האזור החל בתקופת שלטונו של אלכסנדר הגדול. בהמשך האזור נכבש על ידי האימפריה הרומית, ולאחר מכן האימפריה הרומית המזרחית (האימפריה הביזנטית) התפצלה לשניים כאשר העיר קונסטנטינופול (איסטנבול של ימינו) שימשה כבירת האימפריה. במהלך תקופה זו התרבות היוונית המשיכה לפרוח בשטחי האימפריה הביזנטית. במאות הבאות התמודדה האימפריה הביזנטית עם פלישת הסלג'וקים ולאחריהם המונגולים. בשנת 1453 הצליחה האימפריה העות'מאנית להביס את האימפריה הביזנטית, לכבוש את קונסטנטינופול, ובעקבות כך לבסס את שליטתה באזור המזרחי של הים התיכון. ההתרחבות של האימפריה העות'מאנית נמשכה גם תחת שלטונו של סלים הראשון. בתקופת שלטונו של הסולטאן סולימאן הראשון הפכה האימפריה העות'מאנית למעצמה עולמית. במאה ה-17 החל תהליך גסיסתה של האימפריה העות'מאנית אשר איבדה באופן הדרגתי חלק מהשטחים שהיו תחת שליטתה במלחמות שונות בהן הייתה מעורבת. בניסיון לחזק את האימפריה בתחילת המאה ה-19 הוביל הסולטאן מחמוד השני תהליך של מודרניזציה בשטחי האימפריה. במהלך מלחמת העולם הראשונה הממשל העות'מאני ביצע רצח עם נגד האוכלוסייה הארמנית, האשורית והיוונית שנמצאה באותה העת בשטחה. לאחר שהעות'מאנים ויתר מעצמות המרכז הפסידו במלחמה חולקו שטחי האימפריה העות'מאנית בין הכוחות המנצחים. בעקבות חלוקת טורקיה לאחר המלחמה קמה תנועת התנגדות למשטר הישן ולשושלת הסולטאנים, בראשותו של מוסטפא כמאל אטאטורק. לאחר שתנועת ההתנגדות הטורקית כבשה את האזורים היווניים, האיטלקיים, הארמניים והכורדיים, נחתם הסכם חדש, הסכם לוזאן, שסיים את כל מעשי האיבה באופן רשמי, והוביל ליצירת הרפובליקה הטורקית המודרנית. ב-1922 אטאטורק התמנה לנשיא המדינה החדשה וב-1923 הוקמה הרפובליקה הטורקית. בעקבות הרפורמות שיזם הנשיא הראשון של המדינה מוסטפא כמאל אטאטורק הפכה טורקיה לרפובליקה פרלמנטרית חילונית, ובעלת שִׁלְטוֹן מָאֳחָד. אחד מהיוזמות המהותיות של אטאטורק באותה העת המעבר לשימוש באלף בית הלטיני במקום האלפבית הטורקי. בשנת 1945 הצטרפה טורקיה לאו"ם, ובשנת 1952 היא הפכה לחברה בנאט"ו. במשאל עם שנערך במהלך 2017 הוחלט על מעבר ממשטר פרלמנטרי למשטר נשיאותי - שינוי שבוצע במהלך 2018. הממשל הטורקי תחת הנהגתו של הנשיא רג'פ טאיפ ארדואן ומפלגת הצדק והפיתוח אשר בראשה הוא עומד תוארו לעיתים כפופוליסטים, שמרנים וסמכותניים. === גאוגרפיה === טורקיה משתרעת על פני שתי יבשות, ומהווה גשר בין יבשת אירופה ליבשת אסיה. מיצרי הבוספורוס, ים מרמרה והדרדנלים מפרידים את חלקה האסיאתי (אנטוליה או "אסיה הקטנה") מחלקה האירופי (תראקיה). החלק האירופי מהווה רק 3% משטח המדינה. שטחה של טורקיה הוא 783,562 קמ"ר. לטורקיה גבולות יבשתיים באורך 2,627 ק"מ עם 8 מדינות: בולגריה (240 ק"מ), גאורגיה (252 ק"מ), ארמניה (268 ק"מ), אזרבייג'ן (9 ק"מ), איראן (499 ק"מ), עיראק (331 ק"מ), סוריה (822 ק"מ), ויוון (206 ק"מ). 7,200 ק"מ מהווים את גבולותיה הימיים של טורקיה בים השחור, בים השיש, בים האגאי וים התיכון. טורקיה האסיאתית ברובה הררית, ואילו טורקיה האירופית ברובה גבעית. בטורקיה ניתן למצוא נופים מגוונים כרמת אנטוליה מצד אחד, והרי הפונטוס, הטאורוס והאנטי-טאורוס מצד שני. הנקודה הגבוהה ביותר בטורקיה היא פסגת הר אררט בגובה 5,166 מטר. כ-85% משטח המדינה כולה נמצאים מעל גובה 450 מ'. בצפונה של המדינה במקביל לים השחור משתרעים הרי הפונטוס, ואילו בדרומה במקביל לים התיכון משתרעים הרי הטאורוס. שפלת החוף לאורך שני החופים הללו היא צרה. מזרח המדינה היא רמה מבותרת על ידי נהרות ונחלים. בדרום הרמה אגנים של ימות מלוחות, שהגדולה שבהן היא ימת ואן. === תרבות === === חגים לאומיים === בטורקיה חוגגים חגים לאומיים היחודיים לטורקיה וגם את חגי האיסלאם כמו הרמדאן === אקלים === === חשמל === בשקעים בטורקיה יש מתח של 230V בתדירות 50Hz. השקעים הם שקעים מסוג F (גרמני) עם פין הארקה בולט. אי אפשר להשתמש שם בתקעים ישראליים עם הארקה (סוג H) אולם אפשר להשתמש שם ביורופלאג (סוג C) או בתקעים מסוג CEE 7/7. === דמוגרפיה === האוכלוסייה הטורקית מורכבת מ-2 קבוצות אתניות גדולות: העם הטורקי מהווה כ-80% והעם הכורדי מהווה כ-20%- בעיקר בדרום מזרח המדינה ובאנקרה. בנוסף, ישנו מיעוט של שלושה מיליון פליטים סוריים. מבחינת הדת 99.8% מהטורקים הם מוסלמים, רובים סונים, והשאר אלווים. ==== יהדות טורקיה ==== הקהילה היהודית בטורקיה היא אחת הקהילות היהודיות העתיקות והמשפיעות ביותר באזור הבלקן ובאזור המזרח התיכון, שני אזורים שטורקיה מהווה חלק מהם. כבר בימי הבית השני התיישבו יהודים באסיה הקטנה. שרידי בית כנסת מהמאה ה-4 לפנה"ס נמצאו בעיר סרדיס, בירתה של ממלכת לידיה הקדומה. שמה של סרדיס היה "Sfard", אולי "ספרד" המוזכרת בספר עובדיה. בתקופה הביזנטית הייתה באסיה הקטנה ובארצות הבלקן קהילה יהודית "רומאיונטים", אשר הגיעה מארץ ישראל. בטורקיה גרים כ15 אלף יהודים בימינו. == קניות == המחירים בטורקיה מאוד זולים יחסית לישראל, אמנם יש בה אינפלציה ניכרת, וכלכלתה דועכת, ולכן המטבע שלה יחסית נמוך- ב2024 שקל אחד שווה 8.8 לירות כשב2021 שקל אחד היה שווה 5 לירות === מטבע === המטבע הרשמי של טורקיה הוא לירה טורקית וסימנו הבין-לאומי הוא TRY. להלן קישורים לאתרים חיצוניים מהימנים בהם תוכלו לדעת מהו שער החליפין הנוכחי של הלירה הטורקית ביחס לשקל ולמטבעות בולטים שונים בעולם: === מזכרות פופולריות === == אוכל == המטבח הטורקי אינו הומוגני. בחלקי טורקיה השונים נהוגים מטבחים שונים. מטבח אזור הים השחור (צפון טורקיה) מבוסס על תירס ודגי אנשובי. מטבח דרום טורקיה (הערים אורפה, גזיאנטפ ואדנה) מפורסם בזכות הקבב, מזטים וקינוחים מבוססי בצק כמו בקלווה, קדאיף וכנאפה. בחלקי טורקיה המערבית, שם גדלים עצי הזית בשפע, שמן הזית הוא השמן העיקרי בו נעשה שימוש בבישול. מטבחי האזור האגאי, אזור מרמרה ואזורי הים התיכון מציגים מאפיינים בסיסיים של המטבח הים תיכוני כמו שימוש רב בירקות, עשבי תיבול ודגים. מרכז אנטוליה מפורסם בזכות המאפים הייחודיים כמו קשקאק, מנטי (במיוחד קייסרי וגזלמה). שמות המאכלים מבוססים לעיתים על שם העיר או האזור מהם הגיעו. דבר המרמז על מומחיות האזור, או מתייחס לטכניקה הייחודית או מרכיבים בהם נעשה שימוש באותו אזור. לדוגמה, ההבדל בין קבב אורפה וקבב אדנה הוא השימוש בשום במקום בצל וכמויות גדולות של פלפל חריף. == שתייה == המשקה העממי של טורקיה הוא ה׳׳אייראן׳׳ שהוא בעצם משקה מים עם יוגורט בצבע לבן המוגש ללא סוכר ועם מעט מלח. משקה נוסף הוא ה׳׳סחלב׳׳, משקה לבן ומתוק המוגש חם בעיקר בעונת הסתיו ובחורף == לינה == == הגעה == === אשרת כניסה === אזרחים ישראלים אינם זקוקים לויזה על מנת לבקר בטורקיה. === בטיסה === יש טיסות משיראל לאיסטנבול במשך שעה ו50 דקות, וממדינות אחרות כמו מגרמניה ניתן לטוס לאנקרה או לאנטליה. === ברכבת === ניתן לנסוע ברכבת לאיסטנבול מסופיה(12 שעות) מבוקרשט(19 שעות) מבודפשט(36 שעות) ומבלגרד. מחיר כרטיס כ20 יורו מסופיה וכ40 יורו לבוקרשט. הרכבת לבוקרשט פועלת רק בחודשי הקיץ (מאי עד אוקטובר). יש גם רכבת מטהרן ומטבריז המגיעה לואן ובסוף לאנקרה- העולה 55 יורו ונוסעת בסך הכל 3000 קילומטר ב80 שעות (3 ימים ו8 שעות). בנסיעות בינלאומיות כאלה יש פקחים הבודקים תעודות זהות ומסמכים. === באוטובוס === === בדרך הים === == תחבורה == === בטיסה === === באוטובוס === האוטובסים בטורקיה יוצאים בשעות מדויקות וקבועות ובדרך כלל מאוד נקיים ומסודרים. במיוחד בנסיעות ארוכות, יש דיילים שדואגים לשתייה קלה ולחטיפים עבור הנוסעים. יש גם אוטובוסים הנוסעים בלילה, ככה שאפשר לישון במהלך הנסיעה ולהגיע ליעד בבוקר. כמו כן, יש בטורקיה בערים הגדולות (איסטנבול, אנקרה ועוד) שירותי דולמוש, שזו סוג של מונית שירות, שאין לה מסלול קבוע או תחנות ואפשר לעצור אותה בכל מקום. === ברכבת === חברת הרכבות הבינלאומית היא TCCD[2], המפעילה רכבות, עם קרונות שינה במהירות של כ200 קמ׳׳ש. לדוגמה נסיעה מאיסטנבול לאנקרה נמשכת 4.5 שעות, נסיעה מאנקרה לקוניה נמשכת שעה וחצי. הנסיעה ברכבת זולה יותר מאשר באוטובוס. === במכונית === האנשים בטורקיה נוהגים כמו חיות, והם גם לא נותנים זכות קדימה להולכי רגל. כמו כן יש בעיקר באיסטנבול ובדרום מזרח טורקיה אזורים משותפים להולכי רגל ולמכוניות, ככה שצריך להיות מאוד ערניים כשהולכים ברחובות כאלה. === בסירה === יש ספינות היוצאות מאיסטנבול ומפליגות לכיוון האיים של ים מרמרה(איי הנסיכים), ויש גם מעבורת גדולה המפליגה מיאלובה למרכז איסטנבול. === באופניים === === בטרמפים === == נימוסים והליכות == בטורקיה, לפחות בערים הגדולות בקושי יש אנשים המסתובבים עם מכנסיים קצרים, אלא אם כן זה בים. בדרך כלל המכנסיים מגיעים לפחות עד הברך. רוב הנשים לובשות בגדים המכסים את הכתפיים, ולפעמים גם כיסוי ראש. באזורים ההרריים והכפריים או במעבורת אין שירותים רגילים, יש רק שירותים בלי אסלה (׳׳בול פגיעה׳׳) שבהם משתינים על משטח לבן ברצפה. יש גם שירותים מסורתיים שבהם משתינים על שטיח. == חשוב לדעת == === שגרירות ישראל === ישראל שגרירות ישראל בטורקיה‏, ‎כתובת: SOK. MAHATMA GANDI 85, אנקרה, טורקיה.‏, ☎ ‎90 312 4597500. ‏ שעות פעילות: שני-שישי: 09:00-12:00. בנוסף לכך, לישראל קונסוליה כללית בעיר איסטנבול. === סכנות פוטנציאליות === מאז שנת 2008 שבה נבחר רג'פ טאיפ ארדואן לראשות ממשלת טורקיה, יחסי ישראל-טורקיה התקררו למדי. אירועי משט המרמרה ב-2010 הוסיפו לעניין ובעקבות אירועים אלו, הוחזרו השגרירים של שתי המדינות. ארדואן מחזיק בעמדות המגנות את ישראל בצורה חריפה. לאחר מלחמת חרבות ברזל אזרחי טורקיה מגלים שנאה רבה כלפי ישראלים, ולכן היא נחשבת כמדינת סיכון גבוה ויש לעזוב אותה בהקדם האפשרי ולהימנע מנסיעות אליה. == ראו גם == == הערות שוליים ==